*Tisztelt Ebtartók!*

Az állatok védelméről és kíméletéről szóló 1998. évi XXVIII. törvény (továbbiakban: Állatvédelmi törvény.) 42/B. §-ában foglalt kötelezettség alapján Ságvár, Som és Nyim községek közigazgatási területén

**EBÖSSZEÍRÁSRA KERÜL SOR**

**2020. szeptember 1. és 2020. szeptember 30. napja között.**

Az ebösszeírás során minden ebtartóknak az Állatvédelmi törvényben meghatározott tartalmú adatlapot kell kitöltenie és azt a lakóhelye szerint illetékes önkormányzat részére eljuttatnia.

**Az adatlap személyesen átvehető**

* ügyfélfogadási időben a Ságvári Közös Önkormányzati Hivatal ügyfélszolgálatán (Ságvár, Fő utca 16.),
* munkaidőben a nyimi önkormányzat irodájában (Nyim, Fő utca 65.), illetve a falugondnoktól,
* munkaidőben a somi közösségi házban (Som, Ady Endre utca 35/A.), illetve a falugondnoktól.

**Az adatlap letölthető a** [www.sagvar.hu](http://www.sagvar.hu) weboldalról.

A kitöltéssel kapcsolatos tájékoztatás a Ságvári Közös Önkormányzati Hivatal ügyfélszolgálatán kérhető ügyfélfogadási időben, az ügyféltérben személyesen, vagy a 06-84/580-022-es telefonszámon.

**Az ebösszeíráshoz szükséges adatszolgáltatás a kitöltött adatlapon 2020. szeptember 30-ig az alábbi módok egyikeként teljesíthető:**

* postai úton a Ságvári Közös Önkormányzati Hivatal 8654 Ságvár, Fő utca 16. szám alatti címre elküldve,
* személyesen a fentiekben megjelölt ügyféltérben ügyfélfogadási időben leadva, a nyimi önkormányzat irodájában, vagy a falugondnoknál leadva, a somi közösségi ház épületében, vagy a falugondnoknál leadva,
* vagy email-en keresztül aláírva és beszkennelve az [ugyfelszolg@sagvar.hu](mailto:ugyfelszolg@sagvar.hu) címre továbbítva.

**Az Állatvédelmi törvény szerint az eb tulajdonosa, tartója az ebösszeíráskor köteles az adatlapon feltüntetett adatokat az ebtartás helye szerinti önkormányzat rendelkezésére bocsátani.** A fenti törvény kimondja, hogy aki tevékenységével vagy mulasztásával az állatok védelmére, kíméletére vonatkozó jogszabály vagy hatósági határozat előírását megsérti, vagy annak nem tesz eleget, magatartásának súlyához, ismétlődéséhez, és különösen az állatnak okozott sérelem jellegéhez, időtartamához igazodó mértékű állatvédelmi bírságot köteles fizetni.  Az állatvédelmi bírságról szóló 244/1998. (XII. 31.) Kormányrendelet 2. § (1)-(2) bekezdései és a 3. számú melléklet d) pontja alapján, **aki az adatszolgáltatást elmulasztja 30.000 Ft összegű állatvédelmi bírsággal sújtandó.**

Felhívom az ebtulajdonosok figyelmét, hogy - 2013. január 1-től - a **négyhónaposnál idősebb ebeket transzponderrel (mikrochippel) megjelölve lehet csak tartani**. **Ezen előírás megsértése esetén az ebtartó minimálisan 45.000 Ft állatvédelmi bírsággal sújtandó. Kérem, hogy aki ezen kötelezettségének még nem tett eleget, az ebösszeírási adatlap kitöltése előtt pótolja azt.**

1. Az ebösszeírás során a mikrochippel ellátott, **a központi nyilvántartásban már szereplő ebeket is be kell jelenteni az önkormányzathoz.**
2. **Az előző ebösszeírás során, vagy azt követően bejelentett ebek vonatkozásában is teljesíteni kell az adatszolgáltatást.**
3. Az eb tulajdonosa, tartója az ebösszeírást követően is köteles az adatokban bekövetkezett változást, a szaporulatot írásban bejelenteni az önkormányzathoz.
4. Az ebösszeíró adatlapot **ebenként kell kitölteni** az oltási könyv adatai alapján.

Tájékoztatom a Tisztelt Ebtartókat, hogy az ebösszeírás törvényi kötelezettsége az önkormányzatnak, mely az állat tulajdonosa, tartója és más személyek jogainak, személyes biztonságának és tulajdonának védelme, valamint ebrendészeti és állatvédelmi feladatok hatékony ellátása céljából szükséges.

Ságvár, 2020. augusztus 31.

**Budainé Vajk Ildikó**, sk.

jegyző

**EBÖSSZEÍRÓ ADATLAP**

*Az egy háztartásban tartott ebek esetében minden ebről külön adatlapot kell kitölteni!*

*Kérjük, hogy az adatlapot nyomtatott nagybetűkkel, olvashatóan töltse ki és írja alá!*

## I. Tulajdonosra, ebtartóra vonatkozó adatok

|  |  |
| --- | --- |
| 1. **Az eb tulajdonosának neve1:** |  |
| **címe:** |  |
| **lakcíme:** |  |
| **telefonszáma:** |  |
| **elektronikus levélcíme:** |  |
| 1. **Az ebtartó neve:**   *(amennyiben nem azonos a tulajdonossal)* |  |
| **lakcíme:** |  |
| **telefonszáma:** |  |
| **elektronikus levélcíme:** |  |

*1Az eb tulajdonosa lehet ugyanaz, mint az ebtartó, de el is térhet a két személy. Amennyiben az eb tulajdonosa és tartója ugyanaz a személye, csak az 1. pontot töltse ki, és a 2. pontnál jelölje az egyezést: „ugyanaz”.*

**II. A tartott ebre vonatkozó általános adatok:**

|  |  |  |
| --- | --- | --- |
| **Amennyiben a tulajdonában/tartásában lévő eb elpusztult, kérem jelölje. Ebben az esetben csak az adatlap II. pontját töltse ki!** | |  |
| **Az eb fajtája2:** |  | | |
| **neme:** |  | | |
| **születési ideje:** |  | | |
| **színe:** |  | | |
| **hívóneve:** |  | | |
| **tartási helye:** |  | | |

*2Az eb fajtája a törzskönyv alapján, (vagy az eb külleme alapján azonosítható be) meg nem határozható fajtajellegek hiányában „keverék” megjelölést kell beírni.*

*Elismert tenyésztő szervezet által törzskönyvezett eb esetén a származási igazolás másolatát is kérjük csatolni a kitöltött nyomtatványhoz!*

**3** *A megfelelő válasz bekarikázandó.*

**III. A tartott ebre vonatkozó speciális adatok:**

|  |  |
| --- | --- |
| 1. **Transzponderrel (mikrochip) ellátott eb esetén4** |  |
| a beültetett transzponder sorszáma: |  |
| a beültetés időpontja: |  |
| a beültetést végző állatorvos neve: |  |
| a beültetést végző állatorvos kamarai bélyegzőjének száma: |  |
| 1. **Ivartalanított eb esetén** |  |
| az ivartalanítás időpontja: |  |
| az ivartalanítást végző állatorvos neve: |  |
| az ivartalanítást végző állatorvos kamarai bélyegzőjének száma: |  |
| 1. **Kisállatútlevélllel rendelkező eb esetén:** |  |
| az útlevél száma: |  |
| az útlevél kiállításának időpontja: |  |
| az útlevelet kiállító állatorvos neve: |  |
| az útlevelet kiállító állatorvos kamarai bélyegzőjének száma: |  |

*4A transzponderes (mikrochip) jelölést végrehajtó állatorvos által kibocsátott okmányon feltüntetett mikrochip sorszámát kell beírni, ezen, illetve a pecsétlenyomaton szerepel a beültetést végző állatorvos neve és a kamarai bélyegzőjének száma is. Ugyanez vonatkozik az ivartalanításra és a kisállatútlevél kiállítására is.*

## IV. Az eb oltására vonatkozó adatok5

|  |  |
| --- | --- |
| **Az eb oltási könyvének száma:** |  |
| **Az oltási könyvet kiállító állatorvos neve:** |  |
| **Az oltási könyvet kiállító állatorvos kamarai bélyegzőjének száma:** |  |
| **Az eb utolsó veszettség elleni védőoltásának időpontja:** |  |
| **A veszettség elleni védőoltása során használt oltóanyag:** |  |
| **Az oltóanyag gyártási száma:** |  |
| **Az oltását végző állatorvos kamarai bélyegzőjének száma:** |  |

*5Az állatorvos által az eboltási könyvben rögzített adatok alapján töltendő ki.*

*HA ELVESZETT AZ OKMÁNY: az okmányszáma helyett „elveszett” szöveg kerüljön beírásra, és nyilatkozzon, hogy melyik állatorvos (név és székhely) végezte a beavatkozást, vagy adta ki az okmányt.*

*HA NINCS OKMÁNY (nincs chip beültetve, nincs ivartalanítva az eb, nincs kisállatútlevél, nem oltatta, az eb*

*még nem érte el a 4 hónapos kort): a sorszám, vagy szám helyett „nincs” szöveg kerüljön beírásra és jelölje az okot.*

## V. Egyéb adatok

|  |  |
| --- | --- |
| **A veszettség szempontjából aggályos eb megfigyelési státusza6:** | megfigyelt nem megfigyelt |
| **Ha megfigyelt, a megfigyelés kezdő időpontja és időtartama:** |  |
| **Az eb veszélyessé minősítése6:** | igen nem |
| **Ha igen, akkor a veszélyessé minősítés időpontja:** |  |

*6 A megfelelő válasz bekarikázandó.*

1. Az ebösszeíró adatlap aláírásával hozzájárulok ahhoz, hogy a Ságvári Közös Önkormányzati Hivatal, mint adatkezelő személyes adataimat az ebtartással kapcsolatos eljárások során kezelje.7

Kijelentem, hogy a fenti adatok a valóságnak megfelelnek.

|  |  |
| --- | --- |
| **A kitöltés helye:** |  |
| **A kitöltés ideje:** |  |

|  |
| --- |
|  |
| **az ebtartó aláírása** |

**Elismert tenyésztő szervezet által törzskönyvezett eb esetén a származási igazolás másolatát is kérjük csatolni a kitöltött nyomtatványhoz!**

Felhívjuk a figyelmet, hogy amennyiben jelen adatlap leadását követően az adatlapon szereplő adatokban változás állna be, továbbá amennyiben ezen időpont után kerül az eb a felügyelete alá, azt be kell jelenteni a Hivatal részére, a változást követő 15 napon belül.

7 Az adatkezelés az állatok védelméről és kíméletéről szóló 1998. évi XXVIII. törvény 42/B. § (2) bekezdése, illetve ugyanezen jogszabály 42/B. § (5) bekezdése, valamint az információs önrendelkezési jogról és az információszabadságról szóló 2011. évi CXII. törvény 5. § (1) bekezdésének a) pontja alapján történik.